KOMISSION TÄYTÄNTÖÖNPANOASETUS (EU) 2015/2246,

annettu 3 päivänä joulukuuta 2015,

Euroopan tason poliittisten puolueiden ja säätiöiden rekisteriin sovellettavaa rekisteröintinumerojärjestelmää ja vakiomuotoisten rekisteriotteiden tietoja koskevista yksityiskohtaisista säännöistä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan atomienergiayhteisön perustamissopimuksen,

ottaa huomioon Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22 päivänä lokakuuta 2014 annetun Euroopan parlamentin ja neuvoston asetuksen (EU, Euratom) N:o 1141/2014 (1) ja erityisesti sen 7 artiklan 3 kohdan,

sekä katsoo seuraavaa:

On tarpeen määrittää Euroopan tason poliittisiin puolueisiin ja Euroopan tason poliittisiin säätiöihin sovellettavan rekisteröintinumerojärjestelmän yksityiskohdat.

On tarpeen määrittää kolmansien osapuolten saataville niiden pyynnöstä asetettavan vakiomuotoisen rekisteriotteen sisältö ja muoto. Vakiomuotoisen rekisteriotteen olisi sisällettävä keskeiset tiedot, jotka liittyvät asianomaiseen Euroopan tason poliittiseen puolueeseen tai Euroopan tason poliittiseen säätiöön.

Tässä asetuksessa säädetyt toimenpiteet ovat asetuksen (EU, Euratom) N:o 1141/2014 37 artiklalla perustetun komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa vahvistetaan Euroopan tason poliittisiin puolueisiin ja Euroopan tason poliittisiin säätiöihin sovellettava rekisteröintinumerojärjestelmä, jäljempänä ’rekisteri’, ja kyseisestä rekisteristä kolmansien osapuolten saataville niiden pyynnöstä asetettavan vakiomuotoisen rekisteriotteen sisältö ja muoto.

2 artikla

Rekisteröintinumerojärjestelmä

1. Kullekin Euroopan tason poliittiselle puolueelle ja Euroopan tason poliittiselle säätiölle on annettava erityinen rekisteröintinumero hakemusten saapumisen mukaisessa aikajärjestyksessä.

2. Rekisteröintinumerossa on oltava kaksi osaa:

eurooppalaista tunnistetta seuraava kansallinen tunniste, jos Euroopan tason poliittisen puolueen tai Euroopan tason poliittisen säätiön kotipaikkajäsenvaltiossa on käytössä oma rinnakkainen rekisteri rekisteröintinumeroineen.

3. Numeron muoto esitetään liitteessä I.

3 artikla

Vakiomuotoiset rekisteriotteet

1. Rekisteristä annettavissa vakiomuotoisissa rekisteriotteissa on oltava asianomaisesta Euroopan tason poliittisesta puolueesta tai Euroopan tason poliittisesta säätiöstä seuraavat tiedot:

c)

jäsenvaltio, jossa Euroopan tason poliittisen puolueen tai Euroopan tason poliittisen säätiön kotipaikka on;

päivä, jona puolue tai säätiö on rekisteröity Euroopan tason poliittiseksi puolueeksi tai Euroopan tason poliittiseksi säätiöksi, ja päivä, jona se on mahdollisesti poistettu rekisteristä;

jos Euroopan tason poliittinen puolue tai Euroopan tason poliittinen säätiö on perustettu muuntamalla jäsenvaltioon rekisteröity yhteisö sellaiseksi, kyseisen yhteisön koko nimi ja oikeudellinen asema sekä mahdollinen kansallinen rekisteröintinumero;

puheenjohtajan ja niiden henkilöiden nimi, joilla on oikeus toimia hallinnollisena, taloudellisena ja laillisena edustajana, sekä selkeä maininta heidän oikeuksistaan ja valtuuksistaan tehdä yksin tai kollektiivisesti sitoumuksia suhteessa kolmansiin ja edustaa yhteisöä oikeudenkäynnissä.

2. Vakiomuotoisen rekisteriotteen muoto esitetään liitteessä II.

4 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EUVL L 317, 4.11.2014, s. 1.

LIITE 1

Rekisteröintinumeron muoto

Euroopan tason poliittiset puolueet:

EUPP x JV tai

EUPP x JV y

Euroopan tason poliittiset säätiöt:

EUPF x JV tai

EUPF x JV y

Rekisteröintinumerossa ”x” on numero, jonka vastuuviranomainen antaa hakemusten saapumisen mukaisessa aikajärjestyksessä, ”JV” on kotipaikkajäsenvaltion kaksikirjaiminen koodi (1) ja ”y” on tarvittaessa kansallinen rekisteröintinumero.

(1) Kansainvälisen standardisoimisjärjestön (ISO) koodi (ISO 3166 alpha-2 -koodi) lukuun ottamatta Kreikkaa ja Yhdistynyttä kuningaskuntaa, joiden osalta olisi käytettävä lyhenteitä EL ja UK.